EkBass/fiwiki-20250220-pages-articles huggingface dataset:
HMS Artful (P456)

HMS Artful (viirinumerot P456 ja S96) oli Britannian kuninkaallisen laivaston Amphion-luokan sukellusvene toisen maailmansodan jälkeen. == Valmistus == Alus tilattiin 7. huhtikuuta 1943 vuoden 1943 laivasto-ohjelmassa Scotts Shipbuilding and Engineering Companyltä Greenockista, missä köli laskettiin 8. kesäkuuta 1944. Alus laskettiin vesille 22. toukokuuta 1947 ja valmistui 2. helmikuuta 1948, jolloin se oli varustettu snorkkelilla.Conway's 1947-1995 s. 528Akermann, Paul s. 421–423 == Palvelus == Alus myytiin romutettavaksi 1972. ==Lähteet== * * * === Viitteet === Luokka:Kuninkaallisen laivaston Amphion- luokan sukellusveneet Luokka:Scottsin valmistamat alukset Luokka:Yhdistyneen kuningaskunnan kylmän sodan sukellusveneet
Vallinkoski

Vallinkoski oli vuoteen 1944 asti vapaana virrannut koski Imatralla Vuoksessa. Sen teho hyödynnetään Venäjän puolella olevassa Enson (Svetogorsk) voimalaitoksessa.Otavan Iso tietosanakirja osa 9 p. 837 == Vallinkoski kuvataiteessa == * Vallinkoski, Victor Westerholmin öljyvärimaalaus kankaalle vuodelta 1913 * Vallinkoski, Berndt Lindholmin öljyvärimaalaus kankaalle vuodelta 1872 * Lohipato Vallinkoskessa, Aukusti Uotilan öljyvärimaalaus kankaalle vuodelta 1884 ==Lähteet== Luokka:Suomen kosket Luokka:Vuoksen alue‎
Puputti

Puputti on suomalainen sukunimi. Se on peräisin Karjalan kannakselta sekä Laatokan Karjalasta, josta nimi on kulkeutunut evakkojen mukana eri puolille Suomea. Jänistä tarkoittavasta murresanasta tullut sukunimi mainitaan ensimmäisen kerran Räisälän pitäjässä 1600-luvulla. Puputti-nimisiä ovat muun muassa: *Erkki Puputti, sanomalehti Itä-Hämeen pitkäaikainen päätoimittaja *Henri Puputti (s. 1983), pesäpalloilija *Janne Puputti (s. 1971), jalkapalloilija *Jenni Puputti (s. 1986), painonnostaja ja valmentajana *Marja-Leena Puputti (1949–2012), Kuopion kaupunginvaltuuston puheenjohtaja *Markku Puputti, lentopalloilija *Petrus Puputti (s. 1991), pesäpalloilija *Tuula Puputti (s. 1977), jääkiekkoilun olympiamitalisti *Markku Aro (s. 1950), iskelmälaulaja, oikea sukunimi Puputti Alkuperäisen sukunimensä vaihtaneita Puputteja: *Matti Läheniemi (1861–1942), radikaali talonpoikaispoliitikko Fiktiivisiä Puputteja: *Juppe Puputti, Tabu- televisiosarjassa esiintyvä hahmo *kirjailija Pepe Puputti, Jopet Show -televisiosarjassa esiintyvä sketsihahmo *päätoimittaja Puputti, hahmo elokuvassa Kiljusen herrasväki ==Lähteet== *Räisäläinen, kesäkuu 2009. *Räisälän kylä-info Luokka:Sukunimet
Jorma Vallinkoski

Jorma Väinö Vallinkoski (14. elokuuta 1915 Loimaa – 26. joulukuuta 1980 HelsinkiYlikirjastonhoitajat, Kansalliskirjasto viitattu 29.8.2012) oli suomalainen kirjastonjohtaja ja tietokirjailija. ==Henkilöhistoria== Jorma Vallinkosken vanhemmat olivat piirilääkäri Väinö Nehemias Vallinkoski ja Sally Malvina Eklund ja puoliso vuodesta 1941 Elvi Sanelma Laurila. Vallinkoski tuli ylioppilaaksi 1934 ja valmistui filosofian kandidaatiksi 1939 ja lisensiaatiksi 1948. Filosofian tohtoriksi hän väitteli 1949. Vallinkoski oli Helsingin yliopiston kirjaston amanuenssi 1934–1939, kirjastonhoitaja ja kotimaan osaston johtaja vuodesta 1949, v.t. ylikirjastonhoitaja 1954–1956 ja vakinainen 1956–1975. Hän toimi myös Naistenklinikan kirjastonjohtajana 1946–1949 ja opetti Helsingin yliopistossa vanhojen käsialojen lukemista 1946–1955. Professorin arvon hän sai 1963.Otavan Iso tietosanakirja osa 9 p. 837Kuolleita. Professori Jorma Vallinkoski. Helsingin Sanomat, 3.1.1981, s. 10. Kuka kukin on (Aikalaiskirja) 1954, s. 935. (Viitattu 28.5.2019)Professori Jorma Vallinkoski 50-vuotias. Helsingin Sanomat, 14.8.1965, s. 8. ==Julkaisuja== * Laurentius Alstrin, 1941 * Yliopiston kirjasto ja itämainen sota, 1942 * Helsingin yliopiston kirjaston kokoelmat, 1945, julkaisussa Paikallishistoriallisen tutkimuksen opas * The history of the university library at Turku. 1, 1640–1722, 1948 (väitöskirja) * Henkilö- ja paikannimihakemisto Turun tuomiokapitulin pöytäkirjoihin 1656–1661, 1950 * Suomen kirjallisuus 1939–1943: aakkosellinen ja aineenmukainen luettelo: catalogue alphabétique et systématique = La littérature finlandaise 1939–1943, 1952, Simo Pakarinen, Jorma Vallinkoski * Italia Suomen kirjallisuudessa 1640–1953 L' Italia nella litteratura finlandese 1640–1953, 1955 * Suomen historiallinen bibliografia 1544–1900, 1955, Jorma Vallinkoski, Henrik Schauman * Turun akatemian väitöskirjat 1642–1828 = Die Dissertationen der alten Universität Turku (Academia Aboënsis) 1642–1828. 1, Achrelius-Jac. Flachsenius, 1962 * Turun akatemian ylioppilaat 1640–1722/23: Etunimen mukainen hakemisto: Register enligt förnamn = Åbo akademis studenter 1640–1722/23, 1969 * Imatran reserviupseerikerho r.y. 1930–1970: (40 vuotta), 1970 * Suomen osuuskassojen historiikit, 1971, Jorma Vallinkoski, Sakari Laurila ==Lähteet== Luokka:Suomalaiset kirjastonjohtajat Luokka: Suomalaiset opettajat Luokka:Suomalaiset professorin arvonimen saaneet Luokka:Vuonna 1915 syntyneet Luokka:Vuonna 1980 kuolleet
Campbell Live

Campbell Live on uusiseelantilainen puolen tunnin mittainen Uutta-Seelantia käsittelevä ajankohtaisohjelma, joka seuraa ohjelman 3 News jälkeen. Ohjelmaa juontaa tunnettu uusiseelantilainen toimittaja John Campbell. John Campbell on haastatellut lukuisia julkkiksia, mukaan lukien Al Gorea, Robert Friskiä, Tony Blairia ja myös Adam Lambertia ja Metallicaa. Campbell on lisäksi haastatellut Kim Dotcomia, ja useat Campbell Liven ohjelmat ovat keskittyneet Dotcomiin. Ohjelmaa lähetetään iltaisin kello 19:00 paikallista aikaa. Luokka:Uutisohjelmat Luokka:Uusiseelantilaiset televisio-ohjelmat
Osório Willibaldo Stoffel

Osório Willibaldo Stoffel (7. heinäkuuta 1921 – 10. toukokuuta 2002) oli brasilialainen roomalaiskatolinen piispa. Hänet vihittiin fransiskaanien papiksi 26. heinäkuuta 1948 ja nimitettiin Rondonópolisin prelaatiksi 27. marraskuuta 1970. Lisäksi hänet nimitettiin 6. elokuuta 1971 Ceramuksen titulaaripiispaksi. Piispaksi konsekroinnin suoritti 10. lokakuuta 1971 Honorato Piazera, jota avustivat Carlos Stanislau Schmitt ja Teodardo Leitz. Stoffel erosi titulaaripiispan arvosta 26. toukokuuta 1978.Catholic- Hierarchy.org: Bishop Osório Willibaldo Stoffel, O.F.M. 15\. helmikuuta 1986 Rondonópolis korotettiin alueprelatuurista hiippakunnaksi ja Stoffel sai nimityksen sen piispaksi. Hän jäi eläkkeelle 19. marraskuuta 1997. == Lähteet == Luokka:Brasilialaiset papit Luokka:Katoliset piispat Luokka:Vuonna 1921 syntyneet Luokka:Vuonna 2002 kuolleet
Gyöngyösi utcan metroasema

Gyöngyösi utca on Budapestin metron linjan 3 asema Pestin puolella Unkarin pääkaupungissa Budapestissa. Asema on maanalainen ja se on avattu vuonna 1990. Aseman vieressä sijaitsee Duna Plaza -kauppakeskus. == Lähteet == Luokka:Budapestin metroasemat
Orlando Chaves

Orlando Chaves (17. helmikuuta 1900 Campina Verde – 15. elokuuta 1981) oli brasilialainen roomalaiskatolinen arkkipiispa. Hänet vihittiin salesiaanien papiksi 10. heinäkuuta 1927 ja nimitettiin Corumbán hiippakunnan johtoon 29. helmikuuta 1948. Piispaksi vihkiminen seurasi 27. toukokuuta. Pääkonsekraattorina toimi Carlo Chiarlo, jota avustivat José Carlos de Aguirre ja Pedro Massa.Catholic-Hierarchy.org: Archbishop Orlando Chaves 18\. joulukuuta 1956 Chaves sai nimityksen Cuiabán arkkipiispaksi, jona hän toimi, kunnes kuoli 81-vuotiaana virassa. Hän osallistui Vatikaanin toiseen kirkolliskokoukseen. == Lähteet == Luokka:Brasilialaiset papit Luokka:Katoliset arkkipiispat Luokka:Vuonna 1900 syntyneet Luokka:Vuonna 1981 kuolleet
Újpest-központin metroasema

Újpest-központ on Budapestin metron linjan 3 pohjoinen pääteasema Újpestin alueella Unkarin pääkaupungissa Budapestissa. Asema on maanalainen ja se on avattu vuonna 1990. == Lähteet == Luokka:Budapestin metroasemat
Rusojambolaani

Rusojambolaani (Syzygium jambos) on myrttikasvien heimoon ja jambolaanien sukuun kuuluva ainavihanta hedelmäpuu. Sitä viljellään tropiikissa hyötypuuna sekä hedelmiensä että puuaineksensa vuoksi. == Ulkonäkö ja koko == Rusojambolaani on ainavihanta pensas tai pieni puu, joka kasvaa 7,5–12 metriä korkeaksi. Tiheä latvus on usein kasvin korkeutta leveämpi. Lehdet ovat muodoltaan suikeita ja asettuneet vastakkaisesti. Ne ovat 8–26 senttimetriä pitkiä, ehytlaitaisia ja kiiltävän nahkeapintaisia. Rusojambolaanin kukat kasvavat yleensä neljän tai viiden kukan viuhkoissa. Ne ovat 5–10 senttimetriä leveitä ja väriltään kellertävän tai vihertävän valkoisia tai vaaleanpunaisia. Sekä verho- että terälehtiä on neljä. Terälehdet ovat leveänpuikeita ja 1,4–1,5 senttimetriä pitkiä. Kukassa on noin 300 terälehtiä pidempää, enimmillään 4-senttimetristä hedettä. Hedelmä on pyöreä, soikea tai päärynänmuotoinen 4–5 senttimetriä pitkä marja, jonka tyvessä on pysyvä vihreä verhiö. Sen kuori on ohut, sileäpintainen ja väriltään vaaleankeltainen tai punertavankeltainen. Malto on keltainen tai kellertävän valkoinen. Hedelmän keskellä on 1–4 pyöreähköä kovaa siementä. vasen|thumb|Hedelmiä. == Levinneisyys ja elinympäristö == Rusojambolaani kasvaa luontaisena Kaakkois- Aasiassa Malesiassa. Nykyään sitä viljellään laajalti trooppisen ilmaston alueella. == Käyttö == Hedelmät ovat syötäviä ja syödään tavallisesti sellaisenaan tuoreena. Niistä valmistetaan myös jälkiruokia, hilloja, säilykkeitä ja siirappia. Lajia käytetään myös hunajakasvina ja lääkekasvina. Lisäksi rusojambolaanin puuta on käytetty huonekalujen, laatikoiden ja soitinten valmistuksessa, rakentamisessa sekä polttopuuna. == Lähteet == === Viitteet === Luokka:Jambolaanit Luokka:Viljeltävät ravintokasvit Luokka:Hedelmät
Maria Theresia von Paradis

Maria Theresia von Paradis (15. toukokuuta 1759 – 1. helmikuuta 1824) oli itävaltalainen säveltäjä ja pianisti, joka menetti näkönsä jo lapsena. Mozart kirjoitti 18. pianokonserttonsa hänelle. Perhetaustaltaan Maria Theresia von Paradis oli itävaltalaisen hallintoneuvoksen tytär ja keisarinna Maria Teresian kummitytär. Hän sai keisarinnalta huomattavan taloudellisen tuen yksityisopetustaan varten. Hän sai opiskella kieliä, historiaa, maantietoa ja musiikkia. Von Paradis kuului Abbé Voglerin oppilaisiin ja sai oppia myös Antonio Salierilta.http://muhi.siba.fi/xwiki/bin/view/SibaPublicCode/ShowRecordDetails?xpage=s_muhi_article&link;=xwikishared:NodeMuhiArticle.klas_klaskirk3 Maria Theresia von Paradis oli musikaalinen lahjakkuus, josta perinpohjaisen musiikkikasvatuksen ansiosta tuli maineikas pianisti ja säveltäjä. Kotimaansa lisäksi hän konsertoi Englannissa, Belgiassa ja Ranskassa.http://epublications.uef.fi/pub/urn_isbn_952-458-825-0/urn_isbn_952-458-825-0.pdf Von Paradis tunnettiin erinomaisesta muististaan ja tarkasta kuulostaan, ja hänen tiedettiin osaavan ulkoa yli 60 konserttoa. Hän osallistui myös sokeainkirjoituksen kehittämiseen. ==Lähteet== Luokka:Itävaltalaiset säveltäjät Luokka:Sokeat henkilöt Luokka:Vuonna 1759 syntyneet Luokka:Vuonna 1824 kuolleet
Újpest-városkapun asema

Újpest-városkapu on rautatie- ja metroasema Újpestin alueella Unkarin pääkaupungissa Budapestissa. Asema on Budapestin metron linjan 3 käytössä. Lisäksi asemalla pysähtyvät Budapestin ja Esztergomin välisellä rataosuudella liikennöivät paikallisjunat. == Lähteet == Luokka:Budapestin metroasemat
Not for Sale

Not for Sale on suomalaisen Neljä Ruusua -yhtyeen kahdeksas studioalbumi ja toinen 4R-nimellä julkaistu englanninkielinen albumi, joka julkaistiin marraskuussa 1997. Levyn on tuottanut Steve Lyon sekä valituissa kappaleissa Dan Tigerstedt, Izmo ja yhtye itse.Not for Sale -albumin kansilehtinen. Albumi nousi parhaimillaan Suomen virallisen albumilistan sijalle 23. Yhteensä listaviikkoja levylle kertyi kaksi. ”Gravitation”-single nousi Rumban 50 Hittiä -listan sijalle 48. Kappaleeseen tehtiin myös musiikkivideo. ”Sea of Love” julkaistiin toisena singlenä. ”Business Rock ’n’ Roll” -kappaleeseen kuvattiin myös Arto Päivisen ohjaama musiikkivideo. == Kappaleet == Kaikki san. Ilkka Alanko, säv. Kode Koistinen ja sov. 4R, ellei muuta mainittu. == Tekijät == 4R * Ilkka Alanko * Kode Koistinen * Lade Laakkonen * Kämy Kämäräinen Muut esiintyjät * George Hjelt – kapellimestari, jousisovitukset (4) * Eicca Toppinen, Ilkka Lehtonen, Jani Lehtonen, Janne Ahvenainen, Juha-Pekka Koivisto, Markku Lintunen, Max Lilja, Minna Kangas, Sanna Salmenkallio, Ville Supponen – jouset Tuotanto * Steve Lyon – tuotanto, äänitys (1, 3–5, 8), miksaus, masterointi * Dan Tigerstedt – tuotanto (2, 6, 9, 10), äänitys (2, 6, 7, 9, 10) * 4R – tuotanto (2, 6, 9, 10) * Izmo – tuotanto (7) * Mika Jussila – masterointi * Stefan Lindfors – graafinen suunnittelu, typografia ja toteutus * Janne Uotila – typografia ja toteutus * Marco Melander – valokuvat == Lähteet == Luokka:Neljän Ruusun albumit Luokka:Vuoden 1997 albumit Luokka:Suomalaiset popalbumit
Magyar Államvasutak

Magyar Államvasutak [ˈmɒɟɒr ˈaːllɒmˌvɒʃutɒk] (’Unkarin valtionrautatiet’; lyh. MÁV [maːv]) on Unkarin valtion omistama yritys, joka tuottaa henkilö- ja tavaraliikennettä Unkarin rautateillä. MÁVin reitit yltävät myös Unkarin rajojen ulkopuolelle, ainakin Romaniaan. Tiedosto:Edmonson Train Ticket 2009 Siofok.jpg|Unkarilaisia junalippuja vuodelta 2009 ==Aiheesta muualla== *Magyar Államvasutakin kotisivut Luokka:Unkarin liikenne Luokka:Unkarilaiset valtionyhtiöt Luokka:Rautatieyhtiöt
Apamiini

Apamiini on hermomyrkky, jota tuottaa tavallinen hunajamehiläinen (Apis mellifera). Apamiini on mehiläisen myrkyn yksi ainesosa. Toksiinimolekyyli koostuu 18 aminohaposta ja siinä on kaksi rikkisiltaa. Myrkky voi aiheuttaa yliherkkyysreaktion, joka johtaa kouristuksiin ja hengitysvaikeuksiin. Toksiinin molekyylirakenne on C79H131N31O24S4, moolimassa 2 027,34 g/mol ja CAS-numero 24345-16-2. == Lähteet == == Aiheesta muualla == *Helsingin yliopisto: Hunajamehiläistyöläisen myrkyn kiinteän osan koostumus (pdf) *Toxin and Toxin Target Database (T3DB): Apamin (Apis mellifera) *Kyoto Encyclopedia of Genes and Genomes (KEGG): Apamin *ChemBlink: Apamin Luokka:Hermomyrkyt Luokka:Eläinmyrkyt Luokka:Hyönteisten myrkyt
Rauman Työväen Urheilijat

Rauman Työväen Urheilijat (lyh. RTU) on vuonna 1929 perustettu raumalainen urheiluseura. Seurassa on nykyään neljä jaostoa; suunnistus, yleisurheilu, hiihto ja salibandy. Aikaisemmin sen ohjelmaan ovat kuuluneet muun muassa nyrkkeily, paini sekä jalkapallo. ==Historia== RTU:n juuret menevät jo vuoteen 1912, jolloin Rauman lasitehtaan ja Vuojoki Gods Oy:n sahan työläiset perustivat urheiluseura Rauman Toiveen. Vuonna 1919 Toive oli mukana perustamassa TUL:n Satakunnan piiriä. Seura joutui myöhemmin kommunistisen Työläisurheilun Yhtenäisyyskomitean haltuun, ja lopetettiin 1930-luvulla kommunistilakien nojalla. Paikallinen sosialidemokraattinen työväenyhdistys perusti vuonna 1929 toisen seuran, Rauman Työväen Urheilijat. ==Jalkapallo== Jalkapallossa RTU on pelannut yhden kauden Mestaruussarjassa ja yhden toiseksi korkeimmalla sarjatasolla Suomensarjassa. Vuonna 1948 seura osallistui aluksi Työväen Urheiluliiton mestaruussarjaan, jonka kahdeksan parasta pelasivat myöhemmin Suomen Palloliiton joukkueiden kanssa Suomen mestaruudesta. TUL:n mestaruuden voittanut RTU sijoittui yhteisessä sarjassa yhdenneksitoista ja putosi. Seura oli ensimmäinen Mestaruussarjassa pelannut Palloliiton Satakunnan piirin joukkue. Kyseinen kausi on myös ainoa, jolloin raumalainen seura on nähty pääsarjatasolla. == Salibandy == Perinteisten lajien rinnalle seuran toimintaan otettiin vuonna 2013 salibandy ja perustettiin miesten joukkue nimeltään RTU Hornets. Toimintaa on tarkoitus laajentaa myös junioreihin. ==Seuraa edustaneita urheilijoita== *Mauno Kettunen, nyrkkeily *Matti Kuusio, paini *Sulo Leppänen, paini *Pentti Rekola, yleisurheilu *Aleksanteri Repo, paini *Harry Reunanen, jalkapallo ==Lähteet== *Rauman Työväen Urheilijoiden kotisivut *RSSSF/Divisional movements Finland ===Viitteet=== Luokka:Raumalaiset urheiluseurat Luokka:Suomalaiset suunnistusseurat Luokka:Suomalaiset yleisurheiluseurat Luokka:Entiset suomalaiset jalkapalloseurat Luokka:Vuonna 1929 perustetut urheiluseurat Luokka:Suomen Työväen Urheiluliiton jäsenseurat
Sulo Leppänen

Sulo Armas Leppänen (15. tammikuuta 1916 – 12. maaliskuuta 2015Olympedia) oli suomalainen painija. == Elämä ja ura == Inkerinmaalla syntynyt Leppänen teki työuransa rautateiden palveluksessa, jonka vuoksi asui eri puolilla maata ja edusti useita suomalaisseuroja. Hän voitti urallaan kolme Suomen mestaruutta sekä viisi Työväen Urheiluliiton mestaruutta. Hänelle on myönnetty TUL:n mestarimerkki n:o 192. Sulo Leppänen osallistui vuoden 1948 Lontoon olympialaisiin, jossa sijoittui kuudenneksi 67 kg:n sarjassa. Ensimmäisellä kierroksella hän hävisi Italian Garibaldo Nizzolalle, jonka jälkeen voitti Belgian Jan Coolsin sekä Kanadan Morgan Plumbin. Neljännellä kierroksella Leppänen hävisi tulevalle kultamitalistille Turkin Celal Atikille. Vuoden 1951 MM-kisoissa Helsingissä hän sijoittui 67 kg:n sarjassa neljänneksi. == Saavutukset == === Vapaapaini === *SM-kultaa: 1950, 1951 *SM-pronssia: 1952 *TUL:n mestaruus: 1950, 1951, 1952 === Kreikkalais-roomalainen paini === *SM- kultaa: 1950 *TUL:n mestaruus: 1946, 1947 == Lähteet == *TUL:n painitilastot * ===Viitteet=== Luokka:Suomalaiset painijat Luokka:Inkeriläiset henkilöt Luokka:Vuonna 1916 syntyneet Luokka:Vuonna 2015 kuolleet
Punaselkähaukka

Punaselkähaukka (Geranoaetus polyosoma) on deguhaukkojen sukuun kuuluva lintulaji. Sitä tavataan Argentiinassa, Chilessä, Ecuadorissa, Kolumbiassa, Paraguayssa, Perussa ja Uruguayssa sekä Falklandinsaarilla. IUCN:n mukaan punanhiirihaukka (Buteo poecilochrous) on tämän lajin alalaji. Asia lienee edelleen kiistanalainen, sillä ITIS pitää niitä eri lajeina. ==Ulkonäkö== Sen pituus vaihtelee 45–62 cm ja siipiväli voi olla 113–151 cm. Painoa sillä voi olla 800 grammasta 1 800 grammaan. Molempien sukupuolten ulkonäkö vaihtelee suuresti. Kaikilla aikuisilla on valkoinen pyrstö, jossa on musta raita. Harmaissa siivissä on tummia poikkijuovia. Muuten höyhenys vaihtelee hyvin paljon tummanharmaasta lähes valkoiseen, ja joillakin yksilöillä voi alapuoli olla punertava. Naarailla on usein punertava selkä, koirailla yleensä ei, mutta poikkeuksia on.South American Classification Committee (2009). Re-split Buteo poecilochrous from B. Polyosoma. Alalaji exsul, jota tavataan Juan Fernándezin saarilla, ei ole yhtä vaihteleva, ja molemmat sukupuolet ovat alta valkeita ja päältä harmaita. Joidenkin mielestä se kannattaisi erottaa omaksi lajikseen. ==Elinpiiri== Punaselkähaukan elinpiiri on hyvin vaihteleva. Vuoristossa se elää puurajan yläpuolella, Tyynenmeren reunavuorilla, Patagonian aroilla, viljellyillä alueilla ja jokien reunamilla, pyökkimetsissä, kosteissa esivuoriston metsissä ja alavissa metsissä. Mikään sen muodoista ei kuitenkin ole yleinen alle 500 metrin korkeudessa. Juan Fernándezin saarilla elävää alalajia tavataan tulivuorten rinteillä köyhillä heinäaroilla kaikilla korkeuksilla. P. Poecilochrous on usein yleinen puurajan yläpuolella altiplanolla, ylempänä (yli 5 000 m) kuin juuri mikään muu petolintu. Joskus saattaa jokin lintu näkyä vuoriston pensaikoissa ja kitukasvuisissa Polylepis-metsissä jopa 900 metrissä mutta harvoin kuitenkaan 2 900 metrin alapuolella. Birdlifen mukaan punaselkähaukan elinpiiriä ovat lauhkean vyöhykkeen sekä subtrooppiset ja trooppiset metsät, lauhkean vyöhykkeen sekä subtrooppiset ja trooppiset ylänköjen ruohoarot sekä subtrooppiset ja trooppiset ylävät pensastot ja kuivat ja kosteat pensastot 500 metristä 5 000 metriin saakka.Birdlife.org viitattu 29.8.2012 ==Pesintä== Punaselkähaukka pesii eri vuodenaikoina. Pesä on suuri risupesä, jonka materiaalina se käyttää, mitä tarjolla on. Joskus ne pesivät yhdessä.Neotropical birds, viitattu 29.8.2012 Se munii 1–3 munaa. Haudonta kestää 26–36 päivää. Poikaset lähtevät pesästä 40–74 päivän ikäisinä. Suuremmat, ylempänä elävät haukat hautovat pitempään, ja niiden pesäpoikasaika kestää pitempään kuin alempana. ==Alalajit== ITIS:n mukaan sillä on kaksi alalajia: * Geranoaetus polyosoma exsul Salvin, 1875 * Geranoaetus polyosoma polyosoma (Quoy & Gaimard, 1824) ==Lähteet== Luokka:Haukat
Aarno Musku

Aarno Musku (17. marraskuuta 1939 Lahti – 7. tammikuuta 1997) oli suomalainen pikajuoksija. Vuosina 1964 ja 1965 Musku voitti Suomen mestaruuden sekä 100 että 200 metrin juoksussa. Lisäksi Musku voitti 100 metrillä pronssia vuosina 1963 ja 1966 ja 200 metrillä hopeaa vuonna 1966. Sisäradoilla hän voitti SM- kultaa 60 metrillä 1962 ja 1965. Kolme kertaa järjestetyissä Pohjoismaisissa mestaruuskilpailuissa Musku voitti vuonna 1965 kultaa 200 metrillä ja hopeaa 100 metrillä. Pikamatkojen ennätyksensä Musku juoksi vuonna 1964: 100 metrillä 10,5 ja 200 metrillä 21,3. 200 metrin tulos sivusi Voitto Hellstenin vuonna 1956 juoksemaan Suomen ennätystä. Musku juoksi saman tuloksen myös seuraavana vuonna. 60 metrillä hän juoksi hallissa Suomen ennätyksen 6,8 maaliskuussa 1965. Musku oli mukana juoksemassa 4 × 100 metrin viestijuoksun Suomen ennätystä. SE-aika 41,0 syntyi Helsingissä 1963. Seuratasolla Musku edusti Lahden Urheilijoita ja Mikkelin Kilpa-Veikkoja. Musku toimi Lahden kaupungin urheiluohjaajana 1970–luvulla ja vuonna 1993 hänet nimitettiin kyseisen osaston johtajaksi. == Lähteet == Luokka:Suomalaiset pikajuoksijat Luokka:Vuonna 1939 syntyneet Luokka:Vuonna 1997 kuolleet
Samuel Pökälä

Samuel Pökälä (s. 14. elokuuta 1990) on suomalainen pyöräsuunnistaja ja maantiepyöräilijä. Hän on pyöräsuunnistuksen nelinkertainen maailmanmestari. Asikkalan Raikasta edustanutta Pökälää on valmentanut Mika Tervala. Ensimmäisiin pyöräsuunnistuksen aikuisten arvokilpailuihinsa Pökälä osallistui Vicenzan MM-kilpailuissa 2011 sijoittuen pitkällä matkalla 16:nneksi. Samana vuonna hän osallistui vielä Leningradin alueella järjestettyihin EM- kilpailuihin ilman menestystä. Veszprémin MM-kilpailuissa 2012 Pökälä saavutti sekä pitkältä matkalta että keskimatkalta pronssia. Hän palasi pyöräsuunnistuksen MM-kilpailuihin vuonna 2018. Seuraavana vuonna hän saavutti viestissä MM-pronssia ja sijoittui MM-kilpailujen pitkällä matkalla neljänneksi. Kuortaneen MM-kilpailuissa 2021 hän voitti kultaa yhteislähtökilpailussa, keskimatkalla ja viestissä. Falunin MM-kilpailuissa 2022 hän voitti kultaa yhteislähtökilpailussa ja saavutti hopeaa keskimatkalla. Viestissä hän kilpaili Suomen ykkösjoukkueen ankkurina ja tuli maaliin toisena, mutta koska edellä oli Suomen kakkosjoukkue ja virallisiin tuloksiin laskettiin vain yksi joukkue kustakin maasta, ei hän saanut viestistä mitalia. Vuoden 2022 EM-kilpailuissa Pökälä saavutti pitkällä matkalla hopeaa mutta sekaviestissä hän otti ankkuriosuudelle mukaansa väärän kartan ja Suomen joukkue hylättiin. Pökälä edusti maantiepyöräilyssä vuoteen 2014 saakka TWD-Länkeniä. Hän voitti aika-ajon Suomen-mestaruuden 2013 ja 2014 sekä sai maantieajossa SM-pronssia 2014. Hän voitti Tartu- ja Tallinna Rattaralli -kilpailut 2014. Hän sijoittui MM-kilpailujen 2013 aika-ajossa 64:nneksi. Hän on voittanut myös cyclocrossin Suomen-mestaruuden 2012. Pökälä edusti vuonna 2015 ranskalaista V.C.Pays de Loudéac -joukkuetta ja 2016 TWD Länkeniä. Hän voitti maantieajon ja aika-ajon Suomen-mestaruuden 2015. Aika- ajossa hän voitti Suomen-mestaruuden 2016 ja sai SM-pronssia 2017. == Saavutukset pyöräilyssä == ;2012 * Suomen mestari cyclocrossissa ;2013 * Aika- ajon Suomen-mestari ;2014 * Aika-ajon Suomen-mestari *Tartu- ja Tallinna Rattaralli -kilpailu ;2015 * Aika-ajon Suomen-mestari * Suomen mestari maantieajossa ;2016 * Aika-ajon Suomen-mestari ==Lähteet== Luokka:Suomalaiset pyöräsuunnistajat Luokka:Suomalaiset maantiepyöräilijät Luokka:Vuonna 1990 syntyneet Luokka:Elävät henkilöt
Porpoise-luokka (Britannia)

Porpoise-luokka oli Britannian kuninkaallisen laivaston kahdeksan sukellusveneen muodostama alusluokka. Alukset oli alun perin suunniteltu partioveneiksi ja lopulta ne luokiteltiin hyökkäysveneiksi. Luokka oli kuninkaallisen laivaston ensimmäinen toisen maailmansodan jälkeen suunniteltu sukellusveneluokka ja niiden suunnitteluun vaikutti Britannian käyttöönottamista Saksan laivaston tyypin XXI sukellusveneistä saadut kokemukset. == Alukset == Porpoise-luokan sukellusveneetGardiner, Robert s. 529 Nimi Telakka Kölinlasku Vesille Valmis Kohtalo HMS Porpoise Vickers, Barrow-in-Furness 15. kesäkuuta 1956 25. huhtikuuta 1956 16. huhtikuuta 1958 uponnut maalilaivana 1985 HMS Rorqual Vickers 15. tammikuuta 1955 5. joulukuuta 1956 24. lokakuuta 1958 romutettu 1977 HMS Narwhal Vickers 15. maaliskuuta 1956 25. lokakuuta 1957 4. toukokuuta 1959 uponnut maalilaivana 3. elokuuta 1983 HMS Grampus Cammell Laird, Birkenhead 16. huhtikuuta 1955 30. toukokuuta 1957 19. joulukuuta 1958 romutettu 1980 HMS Finwhale Cammell Laird 18. syyskuuta 1956 21. heinäkuuta 1959 19. elokuuta 1960 romutettu 1988 HMS Cachalot Scotts Shipbuilding and Engineering Company, Greenock 1. elokuuta 1955 11. joulukuuta 1957 1. syyskuuta 1959 romutettu 1980 HMS Sealion Cammell Laird 5. kesäkuuta 1958 31. joulukuuta 1959 25. heinäkuuta 1961 romutettu 1990 HMS Walrus Scotts 12. helmikuuta 1958 22. syyskuuta 1959 8. helmikuuta 1961 myyty 1987 == Lähteet == * === Viitteet === *
FS Le Triomphant (S616)

Le Triomphant on Ranskan laivaston Triomphant-luokan ballistisin ohjuksin varustettu ydinsukellusvene. == Valmistus == Alus tilattiin 10. maaliskuuta 1986 DCN:ltä, missä köli laskettiin 9. kesäkuuta 1989. Se laskettiin vesille 26. maaliskuuta 1994 ja valmistui 21. maaliskuuta 1997.Ranskan merivoimat - Triomphantglobalsecurity.org - Triomphant-luokka == Palvelus == Alus oli palveluksessa 2013. == Lähteet == * === Viitteet === Luokka:Triomphant-luokan sukellusveneet
Saksanmatara

Saksanmatara eli etelänpaimenmatara (Galium mollugo) on monivuotinen laji mataroiden suvussa. Sitä esiintyy Keski-Euroopassa. Saksanmatara muistuttaa paimenmataraa (Galium album), mutta sen lehtien kärki on pyöreämpi ja harsumman kukinnon haarojen kulma yleensä yli 45. Teriön leveys on enintään kolme millimetriä ja kukkaperät sitä pidempiä, kukinnan jälkeen selvästi siirttavia. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. == Aiheesta muualla == * Kasviatlas: Saksanmatara (Galium mollugo) Suomessa. * ITIS: Galium mollugo * United States Department of Agriculture (USDA): Galium mollugo Luokka:Matarat
Helmer Tegengren

Helmer Tegengren (24. syyskuuta 1904 Närpiö – 9. helmikuuta 1974 Turku) oli suomalainen historiantutkija, Pohjoismaisen kulttuurihistorian ja kansatieteen professori Åbo Akademissa vuodesta 1953. Hän oli Åbo Akademin sihteeri 1945–1953 ja dosentti 1944–1953 sekä Åbo Akademin kauppakorkeakoulun sihteeri ja opettaja 1929–1945.Kuolleita. (Maksullinen artikkeli.) Helsingin Sanomat 14.2.1974, s. 9. Viitattu 14.3.2018. Hän on kirjoittanut muun muassa Kruunupyyn pitäjänhistorian (1943) ja Billnäsin tehtaan historian (1949).Otavan Iso tietosanakirja, osa 8, p. 1200. ==Teoksia== *En utdöd lappkultur i Kemi lappmark, 1952 ==Lähteet== ==Aiheesta muualla== * Luokka:Suomalaiset historioitsijat Luokka:Åbo Akademin professorit Luokka:Vuonna 1904 syntyneet Luokka:Vuonna 1974 kuolleet Luokka:Suomalaiset professorit
Triomphant-luokka (sukellusvene)

Triomphant-luokka on Ranskan merivoimien neljän ballistisin ydinasein varustetun ydinsukellusveneen muodostama alusluokka, jonka alukset on aseistettu jopa kuudellatoista mannertenvälisellä M45- tai M51-ohjuksella. == Alukset == Ennen kuin luokan neljäs alus valmistui alkuperäinen sopimuksen haltija DCN muuttui DCNS:ksi, kun Thales Group lunasti 25 prosentin osuuden yhtiöstä. Samalla DCN sai Thales Francen toiminnot mukaan lukien telakkaliiketoiminnot.naval-technology.com - Triomphant-luokka Triomphant- luokan sukellusveneet Nimi Telakka Kölinlasku Vesille Valmis Kohtalo Le Triomphant DCNS 9. kesäkuuta 1989 26. maaliskuuta 1994 21. maaliskuuta 1997 Le Téméraire DCNS 18. joulukuuta 1993 21. tammikuuta 1998 23. joulukuuta 1999 Le Vigilant DCNS 1997 19. syyskuuta 2003 26. marraskuuta 2004 Le Terrible DCNS 24. lokakuuta 2000 21. maaliskuuta 2008 20. syyskuuta 2010 ==Lähteet == * === Viitteet === *
Lisie Nyström

Lisie Nyström (6. heinäkuuta 1890 Turku - 1966) oli suomalainen yleisurheilija ja jääpalloilija. Nyström voitti 100 metrin juoksun Suomen mestaruuden vuosina 1913, 1915 ja 1918. Tuohon aikaan naiset eivät 100 metrin lisäksi kilpailleet mestaruuksista kuin 4 × 100 metrin viestijuoksussa. Vuonna 1913 Nyström teki kaksi naisten pituushypyn Suomen ennätystä: ensin 441 ja myöhemmin 445. Samalta vuodelta on Nyströmin Suomen ennätystulos 200 metrin juoksussa, 29,7. Nyström tunnettiin myös etevänä uimarina, voimistelijana, pyöräilijänä, hiihtäjänä, luistelijana ja palloilijana. Lehdistössä häntä kutsuttiinkin ”Suomen urheilukuningattareksi”. Hän harrasti jääpalloa ÅSK-seurassa, joka hallitsi suomalaista naisjääpalloa vuosina 1916-1926\. Nyström oli joukkueen paras pelaaja ja avioitui myöhemmin ÅSK:n perustajan August Blombergin kanssa. Seuratasolla Nyström edusti Turun Urheiluliittoa ja Åbo Simklubbia. == Lähteet == == Aiheesta muualla == * Luokka:Suomalaiset jääpalloilijat Luokka:Suomalaiset pikajuoksijat Luokka:Suomalaiset pituushyppääjät Luokka:Vuonna 1890 syntyneet Luokka:Vuonna 1966 kuolleet
Yhden yön hinta

Yhden yön hinta on Edvin Laineen ohjaama elokuva vuodelta 1952. Elokuva on dokumentaarissävyinen kuvaus helsinkiläisten rikospoliisien yhden yön työstä. Käsikirjoituksen laati Juha Nevalainen Hugo Nousiaisen romaanin Yöpäivystäjät (1949) pohjalta. Nousiainen oli poliisi. Hän oli ensin poliisina Viipurissa 1936–1940 ja sotien jälkeen Helsingissä Rikostutkimuskeskuksen laboratoriossa. Vuodesta 1952 hän työskenteli toimittajana Viikkosanomissa. Taustaa, viitattu 27.8.2014 ==Arviot== Aikalaisarvioissa kiitettiin elokuvan puolidokumentaarista käsittelyä. Esimerkiksi Paula Talaskivi (Helsingin Sanomat) kirjoittaa, että se on ”ensimmäinen suomalainen kokoillan elokuva, joka on filmattu uskollisesti niillä paikoin missä toiminta tapahtuu. [– –] Mutta se on myös tehty hyvin”. Jerker A. Eriksson (Nya Pressen) pitää Juha Nevalaisen käsikirjoitusta onnistumisen perustana. Vaikka Eugen Terttula (Suomen Sosialidemokraatti) antaa arvon ohjaajalle ja käsikirjoittajalle, hän pitää kuitenkin alamaailman kuvausta pikemmin ”puoliparodisena kuin puolidokumentaarisena”. Eräässä myöhemmässä arviossa todetaan, että elokuva on saanut vaikutteita film noirista, ja arvion mukaan tyyli ei ole pilannut yhtään elokuvaa. Realistista kerrontaa pidetään elokuvan parhaana antina.AL: Päivän elokuvia, Tv-maailma, 32/2012 Rikolliset, heistä varsinkin Punapää, ovat kuitenkin erään kriitikon mielestä teatraalisia pellejä.JK: Yhden yön hinta, Päivän elokuvia, Tv-maailma, 34/2014 sivu 11 ==Näyttelijät== ==Lähteet== Luokka:Edvin Laineen ohjaamat elokuvat Luokka:Suomalaiset romaaneihin perustuvat elokuvat Luokka:Suomalaiset mustavalkoelokuvat Luokka:Vuoden 1952 suomalaiset elokuvat
Axel Strindberg

Bengt Axel Emanuel Strindberg (17. helmikuuta 1910 Tukholma Ruotsi – 7. marraskuuta 2000 Essinge, RuotsiTomas Forser, B Axel E Strindberg, Svenkst biografiskt lexikon, viitattu 5.10.2021 ) oli ruotsalainen kirjailija ja kirjallisuusarvostelija. Hän julkaisi näytelmiä ja kuunnelmia sekä marxilais- sosiologisesta näkökulmasta esitetyt kulttuurihistorialliset tutkimukset Arbetare och radikaler i 1700-talet Sverige (1935) ja Bondenöd och stormaktsdröm (1937). Hänen setänsä oli kirjailija August Strindberg.Otavan Iso tietosanakirja osa 8 palsta 187 Strindberg sai Arbetarnas Bildningsförbundin kirjallisuuspalkinnon 1949.ABFs litteratur- & konststipendium ABF, viitattu 5.10.2021 ==Lähteet== Luokka:Ruotsalaiset kirjailijat Luokka:Vuonna 1910 syntyneet Luokka:Vuonna 2000 kuolleet
FS Le Téméraire (S617)

Le Téméraire (runkonumero 617) on Ranskan laivaston Triomphant-luokan ballistisin ohjuksin varustettu ydinsukellusvene. == Valmistus == Alus tilattiin DCNS:ltä, missä köli laskettiin 18. joulukuuta 1993. Se laskettiin vesille 21. tammikuuta 1998 ja valmistui 23. joulukuuta 1999.Ranskan merivoimat - Téméraire == Palvelus == Alus oli palveluksessa 2013. == Lähteet == * === Viitteet === Luokka:Triomphant-luokan sukellusveneet
Eduard Strasburger

Eduard Adolf Strasburger (1. helmikuuta 1844 Varsova, Puola – 19. toukokuuta 1912 Bonn, Saksa) oli saksalainen kasvitieteilijä. Hän toimi professorina Jenan yliopistossa vuodesta 1873 ja Bonnin yliopistossa vuodesta 1880. Häntä pidetään merkittävänä soluopin ja kasvien siitoksen tutkijana. Hän myös kehitti mikroskooppista tutkimustekniikkaa.Otavan Iso tietosanakirja osa 8, s. 178. Hänen nimeämien kasvien tieteellisten nimien perässä käytetään nimen jälkeen liitettävää auktorilyhennettä Strasb.. == Lähteet == Luokka:Saksalaiset kasvitieteilijät Luokka:Saksalaiset professorit Luokka:Vuonna 1844 syntyneet Luokka:Vuonna 1912 kuolleet
Yrjö Keränen

Yrjö August Gerhard Keränen (16. toukokuuta 1901 Raahe – 24. elokuuta 1974) oli suomalainen kirjailija.Suomen Kirjailijat 1917–1944, Keränen, Yrjö August Gerhard, sivu 192, toimittaneet Hannu Launonen, Maija Hirvonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 365, Jyväskylä 1981 Keränen kävi Sortavalan seminaarin 1926 ja toimi kansakoulun johtajaopettajana Rovaniemen maalaiskunnassa 1926–1961. Keräsen vanhemmat olivat kauppias Eliel August Keränen ja Anna (o.s. Lesola). Puoliso oli Aino Anna (o.s. Hakoköngäs) vuodesta 1941. == Teoksia == * Kultaiset hämähäkit : runoja. WSOY 1926 * Lehmäkauppa : yksinäytöksinen huvinäytelmä. Maalaisliiton näytelmäkirjasto 3. Maalaisliitto, Vaasa 1940 * Tervolan osuuskauppa 60-v. juhlajulkaisu. Tervolan osuuskauppa, Rovaniemi 1966 == Lähteet == * === Viitteet === Luokka:Suomalaiset kirjailijat Luokka:Vuonna 1901 syntyneet Luokka:Vuonna 1974 kuolleet
Jenan yliopisto

Jenan yliopisto () on yliopisto Jenassa Saksassa. Yliopisto on perustettu 1558. ==Lähteet== == Aiheesta muualla == * Friedrich Schiller Universität Jena * Suomalaisen ylioppilaan näkemyksiä saksalaisesta yliopistokaupungista, Helsingin Sanomat, 02.04.1933, nro 89, s. 27, Kansalliskirjaston digitaaliset aineistot Yliopisto Luokka:Saksan yliopistot
Urho Ollikainen

Urho Ollikainen (9. kesäkuuta 1901 Soini – 22. maaliskuuta 1986 Soini) Ollikainen Urho, Lintuharjun hautausmaa, Soini, 27. rivi pääportilta, kuusiaidasta toinen paikka, viitattu 9.10.2023 oli suomalainen kirjailija.Suomen Kirjailijat 1917–1944, Ollikainen, Urho, sivu 311, toimittaneet Hannu Launonen, Maija Hirvonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 365, Jyväskylä 1981 Ollikainen kävi Tuomarniemen metsäkoulun 1922. Hän toimi metsäteknikkona vuosina 1922–1939. Myöhemmin Ollikainen oli pientilallisena ja kauppiaana. Ollikaisen vanhemmat olivat maanviljelijä Juho Ollikainen ja Emilia Olivia (o.s. Siren). Puoliso oli Alma Amanda (o.s. Saarenketo) vuodesta 1925 Alman kuolemaan 1975 asti. == Teoksia == * Päivä pääsee kivestä : romaani. Tammi 1944 * Muistojen satoa : runoja. U. Ollikainen, Soini 1979 == Lähteet == * === Viitteet === Luokka:Suomalaiset kirjailijat Luokka:Vuonna 1901 syntyneet Luokka:Vuonna 1986 kuolleet
Aili Reiko

Aili Sofia Reiko (o.s. Rosendahl , 19. lokakuuta 1918 Pieksämäki – 28. toukokuuta 2011) oli suomalainen pikajuoksija ja pituushyppääjä. Reiko voitti 100 metrin juoksun Suomen mestaruuden vuosina 1946 ja 1948. Pituushypyn Suomen mestari hän oli vuonna 1946. Mestaruuksien lisäksi Reiko voitti 100 metrillä hopeaa vuonna 1947 ja pronssia vuosina 1945 ja 1949 sekä pituudessa hopeaa vuosina 1945, 1950, 1952 ja pronssia 1948 ja 1949. Lisäksi hänellä oli viestimestaruuksia Jyväskylän Kisa-Toverien joukkueessa 4 × 100 metrillä naisten SM-kisoista 1945-1948. Seuratasolla Reiko edusti Jyväskylän Kisa- Tovereita. == Lähteet == Luokka:Suomalaiset pikajuoksijat Luokka:Suomalaiset pituushyppääjät Luokka:Vuonna 1918 syntyneet Luokka:Vuonna 2011 kuolleet
Ilvessalo

Ilvessalo on suomalainen sukunimi, joka on muun muassa seuraavilla henkilöillä: *Kirsti Ilvessalo (vuodesta 1957 Ilvessalo-Viljakainen, 1920–2019), tekstiilitaiteilija, Lauri Ilvessalon tytär *Jaakko Ilvessalo (s. 1929), valtiotieteen tohtori, kaupallinen neuvos ja Suomen YK-liiton pääsihteeri, Yrjö Ilvessalon poika *Johanna Ilvessalo (s. 1964), kuvanveistäjä ja kuvataiteilija *Lauri Ilvessalo (ent. Sarén, 1887–1928), metsätieteilijä *Saara Ilvessalo (s. 1989), Vihreän liiton poliitikko *Yrjö Ilvessalo (ent. Sarén, 1892–1983), metsätieteilijä ja akateemikko, Lauri Ilvessalon veli.
Maria Pajaniemi

Rakel Maria Lyytinen, kirjailijanimi Maria Pajaniemi (12. toukokuuta 1901 Turku – 8. tammikuuta 1982) oli suomalainen kirjailija. == Teoksia == Nimellä Maria Pajaniemi: * Uusi päivä : romaani. Suomen Kirja, Helsinki 1943 * Kaksi uskoi onneen. Suomen Kirja, Helsinki 1944 * Rakkaus on ankara. Suomen Kirja, Helsinki 1946 Nimellä Rakel Lyytinen: * Die Entwicklung der finnischen Frau zu einem aktiven Gesellschaftsmitglied. Le Nord, Vol.IV. København 1941 * Finnische Frauenorganisationen im Aufbau des Gemeinwesens. Suomen Kirja, Helsinki 1943 * Maailmaa matkarepussa. Tekijä 1976 == Lähteet == * * kuva Lyytisen hautakivestä Turun hautausmaalla Suomen Sukututkimusseura. == Aiheesta muualla == * Rakel Lyytisen artikkeli Suomussalmi herää sodan painajaisesta, Suomen Kuvalehti 47/1940 Luokka:Suomalaiset kirjailijat Luokka:Vuonna 1901 syntyneet Luokka:Vuonna 1982 kuolleet
Lauri Ilvessalo

Lauri Ilvessalo (aiemmin Sarén) (12. kesäkuuta 1887 Tampere – 4. huhtikuuta 1928 Helsinki) oli suomalainen metsätieteilijä. ==Henkilöhistoria== Ilvessalon vanhemmat olivat vankilanjohtaja Karl Sarén ja Amanda Sahlbom ja puoliso vuodesta 1913 Vilma Tuomi. Hänen veljensä oli metsätieteilijä Yrjö Ilvessalo ja tyttärensä tekstiilitaiteilija Kirsti Ilvessalo. Ilvessalo tuli ylioppilaaksi Tampereen reaalilyseosta 1906, suoritti metsänhoitotutkinnon 1910, jolloin hänestä tuli myös metsäkonduktööri, ja filosofian kandidaatin tutkinnon 1917. Hän väitteli filosofian tohtoriksi 1923Lauri Ilvessalon muisto, Silva Fennica 26 viitattu 30.8.2012 ja toimi Helsingin yliopistossa metsänhoidon opettajana 1918–1928 ja metsäpolitiikan opettajana 1918–1925. Hänen erityistutkimuskohteinaan olivat metsänhoidon menetelmät ja ulkomaisten puulajien viljely Suomessa.Otavan Iso tietosanakirja osa 3 p. 1180 Ilvessalo hoiti metsänhoidon professuurin opetusta, kun A. K. Cajander oli siirtynyt Metsähallituksen johtoon. Hän kuoli yllättäen keuhkokuumeeseen keväällä 1928.Tero Halonen: Maaseutuopistoista yliopistoon, väitöskirja, viitattu 30.8.2012 ==Julkaisuja== * Lehtikuusen viljelys Suomessa, 1917 * Ulkomaalaisten puulajien viljelemismahdollisuudet Suomen oloja silmälläpitäen, 1920, väitöskirja * Suomen metsätalous ja toiminta sen kohottamiseksi, 1925 * Metsien säilymisen turvaaminen Karjalan kannaksen Suomenlahden rannikolla, 1926 * Ehdotus Suomen metsätieteellisen tutkimuksen kehittämiseksi, 1927 * Maailman metsät ja niiden merkitys luonnon ja maailman taloudessa, 1928 * Maapallon metsävarat, 1930, Matti Jalavan kanssa ==Lähteet== Luokka: Suomalaiset metsänhoitajat Luokka:Suomalaiset metsätieteilijät Luokka:Vuonna 1887 syntyneet Luokka:Vuonna 1928 kuolleet
Run Reihe

Nils Runar (Run) Reihe (3. helmikuuta 1901 Helsinki – 10. syyskuuta 1981) oli suomalainen ruotsin kielellä kirjoittanut runoilija. Reihen vanhemmat olivat puhelinasentaja Viktor Reihe ja Emilia Wåhrdström. Reihe oli ammatiltaan konttoripäällikkö. == Teoksia == * Pojkarna berättar: Dikter. Schildt, Helsingfors 1926 == Lähteet == * * Svenskt författarlexikon 1: 1900–1940 A–Ö. Projekt Runeberg. Luokka:Suomenruotsalaiset kirjailijat Luokka:Vuonna 1901 syntyneet Luokka:Vuonna 1981 kuolleet
RTU

RTU tarkoittaa seuraavia asioita: * Rauman Työväen Urheilijat, suomalainen urheiluseura * Real Tamale United, ghanalainen jalkapalloseura * RTU/Inspecta, latvialainen salibandyseura * Rajasthan Technical University, intialainen yliopisto * Rīgas Tehniskā universitāte, latvialainen yliopisto * Rizal Technological University, filippiiniläinen yliopisto * etäterminaaliyksikkö (), elektroniikkalaite.
Menandros Efesoslainen

Menandros Efesoslainen (; 100-luku eaa.) oli antiikin aikainen kreikkalainen historioitsija, joka kirjoitti hävinneen Foinikian historian. Josephus käytti Menandroksen teosta omassa Juutalaisten muinaisajat -teoksessaan. On oletettu että Sudan mainitsema Menandros, joka oli Eratostheneen oppilas, olisi sama henkilö. Josephus käytti Menandroksen teosta vahvistaakseen Raamatun kertomusten todenperäisyyttä. == Lähteet == Luokka:Antiikin kreikkalaiset historioitsijat Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Guus

Guus on seuraavien henkilöiden etunimi: * Guus Hiddink (s. 1946), alankomaalainen jalkapallovalmentaja ja entinen pelaaja * Guus Hoogmoed (s. 1981), alankomaalainen pikajuoksija * Guus Janssen (s. 1951), alankomaalainen säveltäjä * Guus Kuijer (s. 1942), alankomaalainen kirjailija * Guus Meeuwis (s. 1972), alankomaalainen laulaja ja lauluntekijä ==Muita merkityksiä== * Guus Hiddink Stadium (Gwangju World Cup Stadium), jalkapallostadion Gwangjun kaupungissa Etelä-Koreassa Luokka:Etunimet nl:Augustus (voornaam)#Guus
Hirsch Drisin

Hirsch Lipman Drisin (20. syyskuuta 1902 Helsinki - 14\. lokakuuta 1972 Adelaide, Australia) Jotkut lähteet antavat kuolinvuodeksi 1973 oli suomenjuutalainen pikajuoksija. Drisin voitti 200 metrin juoksun Suomen mestaruuden vuosina 1920 (aika 23,0) ja 1922 (22.5). Lisäksi hän oli 100 metrillä hopealla vuosina 1920–1922, 200 metrillä pronssilla vuonna 1921 ja 400 metrillä pronssilla vuonna 1925. 17 vuoden ja 9 kuukauden ikäinen Drisin oli voittaessaan kaikkien aikojen nuorin miesten sarjojen yleisurheilun Suomen mestari. Ennätys säilyi aina vuoteen 2021, jolloin Kasperi Vehmaa voitti pituushypyn kultaa 16 vuoden ja 6 kuukauden iässä. 13\. elokuuta 1922 Drisin juoksi 200 metrin Suomen ennätyksen 22,5. 4 × 100 metrin viestijuoksussa hän oli mukana tekemässä Suomen ennätystä 42,6 Göteborgissa vuonna 1923. Samoin 4 × 400 metrin viestijuoksussa hän oli joukkueessa, joka teki Göteborgissa vuonna 1923 Suomen ennätyksen 3.19,3. Drisin oli mukana 4 × 400 metrin viestijoukkueessa vuoden 1924 olympialaisissa. Joukkue karsiutui alkuerissä ja toista osuutta juossut Drisin loukkaantui kisojen aikana. Seuratasolla Drisin edusti suomenjuutalaisten urheiluseuraa Stjärnania. == Lähteet == Luokka:Suomalaiset pikajuoksijat Luokka:Suomen juutalaiset Luokka:Vuonna 1902 syntyneet Luokka:Vuonna 1972 kuolleet
Juho Huhta

Juho Asser ”Jussi” Huhta (13. heinäkuuta 1902 Peräseinäjoki – 13. kesäkuuta 1963 Helsinki)[https://www.hs.fi/lehti/hsarchive/19 [[|pienoiskuva]] 63-06-16/2 Juho Huhdan kuolinilmoitus] (maksullinen artikkeli) Helsingin Sanomat 16.6.1963, HS Aikakone. Viitattu 3.4.2018. oli suomalainen pika- ja keskimatkojen juoksija. Huhta voitti 400 metrin juoksun Suomen mestaruuden vuosina 1928 ja 1929. Lisäksi hän voitti 200 metrillä hopeaa vuonna 1930 ja pronssia vuonna 1929 sekä 400 metrillä hopeaa vuosina 1930 ja 1932 ja pronssia vuonna 1926. Huhta juoksi 400 metrillä ennätyksensä 49,7 vuonna 1929 ja 800 metrillä 1.58,6 vuonna 1926. Hänellä oli molemmilla matkoilla maaotteluedustuksia. Seuratasolla Huhta edusti Helsingin Kisa-Veikkoja. Ammatiltaan Huhta oli sotilas. == Lähteet == Luokka:Suomalaiset keskimatkojen juoksijat Luokka:Suomalaiset pikajuoksijat Luokka:Suomalaiset sotilaat Luokka:Vuonna 1902 syntyneet Luokka:Vuonna 1963 kuolleet
Emilie Mechelin

Johanna Sofia Emilie Mechelin (8. huhtikuuta 1838 Hamina – 22. joulukuuta 1917 Hamina) oli suomalainen oopperalaulaja (sopraano).Leo ja muut Mechelinit (2005), s. 446. Hän lauloi mm. Helsingin Ruotsalaisen teatterin oopperaesityksissä toimi Helsingin musiikkiopiston ensimmäisenä laulunopettajana. Myöhemmin hän teki pitkän uran yksityisenä laulupedagogina.Otavan Iso tietosanakirja, osa 5, p. 1451. == Perhetausta == Emilie Mechelinin vanhemmat olivat valtioneuvos Gustaf Johan Mechelin ja Amanda Gustava Sagulin. Perheessä oli kaikkiaan viisi lasta, kaksi tyttöä ja kolme poikaa. Emilie oli lapsista vanhin. Yksi Emilien veljistä oli myöhemmin mittavan valtiomiesuran Suomessa tehnyt Leo Mechelin. == Ura laulajana ja laulunopettajana == Emilie Mechelin opiskeli laulua vuosina 1865–1867 Pariisin konservatoriossa opettajinaan tenori Gustave Roger, Pauline Viardot-Garcia ja Jean Jacques Masset.Lustig (2012), s. 8. Hän täydensi opintojaan Pariisissa vielä 1869–1870. Vuosina 1873–1874 hän oli Tukholmassa tunnetun ruotsalaisen oopperalaulajattaren Signe Hebben opissa.Lustig (2012), s. 11, 14, 20. Ensimmäiset konserttikiertueensa Emilie Mechelin teki vuonna 1868 palattuaan Pariisista Suomeen. Kuuluisaksi hän tuli vuonna 1869 esiinnyttyään Helsingissä sekä suomenkielisessä Arkadia-teatterissa että vuosina 1869 ja 1871 ruotsinkielisessä Nya Teaternissa Friedrich von Flotowin Martha -oopperan pääroolissa.Lustig (2012), s. 9–10, 12. Jo laulu-uransa alkuvaiheesta alkaen Emilie Mechelin antoi myös yksityistä laulunopetusta. Hänen oppilaitaan olivat mm. Emmy Strömer (Achté), Ida Basilier-Magelssen ja Emma Engdahl.Lustig (2012), s. 10. Vuonna 1882 Emilie Mechelin aloitti samana vuonna perustetun Helsingin musiikkiopiston ensimmäisenä laulunopettajana.Lustig (2012), s. 22. Tätä tehtävää hän hoiti vuoteen 1885 saakka. Vuonna 1885 hän muutti Norjaan Kristianiaan (nyk. Oslo) ja myöhemmin Tukholmaan, jossa vietti pari seuraavaa vuotta opettaen ja konsertoiden.Lustig (2012), s. 24–26. Vuonna 1888 hän jälleen palasi Helsinkiin ja toimi jälleen yksityisenä laulunopettajana ainakin vuoteen 1902 saakka.Lustig (2012), s. 27, 33. Emilie Mechelin kuoli synnyinkaupungissaan Haminassa 22. joulukuuta 1917. == Lähteet == * Leo ja muut Mechelinit: Kirjan verran sukua. Sukuseura Mechelinius, 2005. * Lustig, Tiina: Emilie Mechelin – oopperalaulajatar ja pedagogi autonomian ajan Suomessa. Opinnäytetyö. Musiikin koulutusohjelma, Musiikkipedagogin suuntautumisvaihtoehto. Turun ammattikorkeakoulu, 2012. Teoksen verkkoversio. === Viitteet === ==Aiheesta muualla== * Luokka:Suomalaiset sopraanot Luokka:Vuonna 1838 syntyneet Luokka:Vuonna 1917 kuolleet
Oskar Medin

Karl Oskar Medin (14. elokuuta 1847 – 24. joulukuuta 1927) oli ruotsalainen lastenlääkäri. Hän toimi Tukholman Karoliinisen instituutin lastentautiopin professorina 1884–1912 ja Allmänna barnhuset -laitoksen ylilääkärinä samoin vuosina 1884–1912. Hän tutki lasten tuberkuloosia ja poliota. Hän osoitti polion tarttuvuuden ja esiintymisen epidemioina. Hänen ja Jakob Heinen mukaan on poliota nimitetty toisinaan Heine-Medinin taudiksi.Otavan Iso tietosanakirja osa 5 p. 1455 ==Lähteet== Luokka:Ruotsalaiset lääkärit Luokka:Ruotsalaiset professorit Luokka:Vuonna 1847 syntyneet Luokka:Vuonna 1927 kuolleet
Azorienpaimenkoira

Azorienpaimenkoira on portugalilainen koirarotu. FCI ei ole tunnustanut sitä, mutta Portugalin Kennelliitto CPC hyväksyi sen 10:nä portugalilaisena koirarotuna. Myös Ranskan Kennelliitto SCC on tunnustanut rodun nimellä bouvier portugais eli "portugalinkarjakoira". Terceiralaisen populaation koko on tällä hetkellä noin 200 yksilöä, ja rotu oli vuonna 2019 kotimaassaan kymmenenneksi suosituin (eli toiseksi viimeinen) portugalilainen rotu."Registos 2019". Clube Português de Canicultura. Viitattu 29.2.2020. ==Ulkonäkö== Azorienpaimenkoira on maatiaismainen, voimakas ja lihaksikas. Sen karva on pitkää, runsasta ja aaltoilevaa. Väritys on joko musta, sudenharmaa, harmaa, keltainen tai fawn, ja niissä kaikissa hyväksytään sekä vaalea että tumma sävy. Valkoiset merkit niskassa, rintakehässä, alalinjassa, raajoissa ja hännänpäässä sallitaan. Urosten säkäkorkeus on 52-58 cm ja paino 25–30 kg, narttujen 48–54 cm ja 21–26 kg. Rotu muistuttaa erehdyttävän paljon toista portugalilaista rotua nimeltä serra de airesinpaimenkoira. Kuva:Witte Barbado da Terceira.jpg|erittäin vaalean keltainen Kuva:Barbado da Terceira.jpg|fawn Kuva:Terceiracattle-grey.jpg|harmaa Kuva:Barbado da Terceira (young female).jpg|brown & tan ==Luonne ja käyttäytyminen== Azorienpaimenkoira on uskollinen, älykäs, tottelevainen, iloinen ja omapäinen. Sillä on miellyttävä luonne ja se on helppo kouluttaa. Se on erinomainen karjakoira: se on erittäin ketterä ja dynaaminen, minkä vuoksi sitä käytetään myös villikarjan paimentamiseen. Siitä saa erinomaisen vahtikoiran, mutta se sopii luonteensa vuoksi myös hyvin seurakoiraksi. ==Alkuperä== Azorienpaimenkoira polveutuu todennäköisesti koirista joita uudisasukkaat toivat mukanaan 15. vuosisadalla ja joita käytettiin karjan kokoamiseen. ==Lähteet== * Rotumääritelmä === Viitteet === ==Aiheesta muualla== * cão Barbado da Ilha Terceira, Açores.com * Barbado da Terceira, Carla Cruz, Animalia Luokka:FCI:n ulkopuoliset rodut Luokka:Paimenkoirat Luokka:Azorien koirarodut